text: Hjemmerøveri i Vorbasse i aftes
  12 juli 2012 kl. 08.40
  En 36-årig mand blev i aftes udsat for vold og røveri i sit hjem i Vorbasse.
  Den 36-årige var på vej i seng, da tre mænd sparkede hans hoveddør ind.
  Herefter overfaldt de ham, slog ham og tog kvælertag på ham.
  Efter at de havde fundet 2.700 i hjemmet stak de af.
  Senere på natten anholdt politiet en 19-årig mand fra Vorbasse og 43-årig mand fra Esbjerg.
  - Vi leder stadig efter den sidste røver. I dag arbejder vi videre med efterforskningen, siger vicepolitikommissær Søren Ravn, Billund Politi, til Vejle Amts Folkeblad.
  